Document ID: 32005D0721

32005D0721
L 278/2
SLUŽBENI LIST EUROPSKE UNIJE
ODLUKA VIJEĆA
od 25. travnja 2005.
o potpisivanju privremene primjene Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji
(2005/721/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 310. u vezi s drugom rečenicom prvog podstavka članka 300. stavka 2.,
uzimajući u obzir Akt o pristupanju iz 2003., a posebno njegov članak 6. stavak 2.,
uzimajući u obzir prijedlog Komisije,
budući da:
(1)
Vijeće je 10. veljače 2004. ovlastilo Komisiju da u ime Zajednice i njezinih država članica započne pregovore s Republikom Tunisom s ciljem prilagođavanja Euro-mediteranskog Sporazuma o pridruživanju između Europskih zajednica i njihovih država članica, s jedne strane, i Republike Tunisa, s druge strane (1), kako bi se uzela u obzir pristupanja novih država članica Europskoj uniji.
(2)
Ovi su pregovori zaključeni na zadovoljstvo Komisije.
(3)
Protokolom dogovorenim u pregovorima s Republikom Tunisom u članku 12. stavku 2. predviđa se privremena primjena Protokola prije njegova stupanja na snagu.
(4)
U skladu s njegovom zaključenjem, Protokol bi u ime Zajednice trebalo potpisati i privremeno primijeniti,
ODLUČILO JE:
Članak 1.
Ovim se, u ime Zajednice i njezinih država članica, Predsjednik Vijeća ovlašćuje odrediti osobu(-e) opunomoćenu(-e) potpisati Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Republike Tunisa, s druge strane, kako bi se uzelo u obzir pristupanje Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike Europskoj uniji.
Tekst Protokola priložen je ovoj Odluci.
Članak 2.
Protokol iz članka 1. primjenjuje se privremeno od 1. svibnja 2004., sukladno njegovom zaključenju.
Sastavljeno u Luxembourgu 25. travnja 2005.

Labels: 18
15
5